ming030890/wiki-yue-high-quality huggingface dataset:
赫夫帕夫

黄色、黑色赫夫帕夫所屬顏色與圖案。

選擇學生方式
勤奮、耐心、正直、忠誠
赫夫帕夫（英文：Hufflepuff）係J‧K‧羅琳嘅奇幻小說系列《哈利波特》入面，霍格華茲嘅四大學院之一。呢個學院由海加‧赫夫帕夫創立，佢代表嘅動物係黑獾，仲以忠厚誠實，善良友愛，唔怕艱辛做收生條件。赫夫帕夫嘅學院導師係草藥學教授帕莫娜‧芽菜，而果個學院嘅幽靈係肥修士。根據羅琳嘅講法，赫夫帕夫學院大致對應四大元素入面嘅土，而佢嘅代表顏色係淡黃色同黑色（怪獸系列電影入面係金絲雀黃色同石墨色）。
赫夫帕夫學院培養咗好多出名嘅巫師同女巫，包括怪獸系列電影嘅主角紐特‧斯卡曼德、鳳凰會嘅成員小仙女‧東施，同埋三巫鬥法大賽入面代表霍格華茲嘅鬥士—西追‧迪哥里。

特質
赫夫帕夫學院著重勤奮、耐心、正直同忠誠，因為咁而被睇成霍格華茲裡面最寬容嘅學院，亦都係最少出現黑巫師嘅學院，該學院嘅學生仲喺1998年嘅霍格華茲大戰期間決定留低保衛學校，佢嘅人數同哈利‧波特所屬嘅葛萊分多學院相當。不過由於果個學院嘅價值觀，令赫夫帕夫並無好似其他三個學院咁著重於競爭，佢嘅學生對待成就嘅態度相對溫和，亦都因為咁最容易被忽視。事實上，赫夫帕夫學院入面都有好多成功仲對巫師世界產生咗很大影響嘅巫師，例如係寫霍格華茲新生必備教科書《怪獸與牠們的產地》嘅魔法生物學家紐特‧斯卡曼德、鳳凰會裡面精通變形術嘅正氣師小仙女‧東施，以及曾經代表霍格華茲參與三巫鬥法大賽嘅西追‧迪哥里。
喺怪獸系列電影入面飾演紐特‧斯卡曼德嘅演員艾迪‧烈柏尼唔滿意外界對於赫夫帕夫學院嘅刻板印象，仲認為赫夫帕夫一直以來被「污名化」，他喺2016年拍咗短片為赫夫帕夫「平反」，他話：
「
你哋知道我喺赫夫帕夫嘅人身上睇到啲咩呀？我睇到忠誠、真挈嘅友誼。我們認真又有熱情，所以總係會去做啱嘅嘢，唔係為咗榮耀先至去做，而只是為咗更遠大嘅善良而做。
」

———— 艾迪·烈柏尼
果個系列小說嘅作者J‧K‧羅琳都曾經講過赫夫帕夫係佢最鍾意嘅學院，佢話果個學院代表咗真正嘅善良無私。

學院相關
赫夫帕夫嘅宿舍同交誼廳嘅入口隱藏喺廚房，佢收埋喺廚房右手邊走廊壁龕裡面嘅一堆擺喺陰暗石槽上面嘅大木桶裡面。如果要入去嘅話，入去嘅人一定要用「海加‧赫夫帕夫嘅節奏」輕敲第二排中間底部嘅第二個木桶，果個木桶嘅桶蓋就會旋轉打開，入去嘅人就可以喺呢度入到去赫夫帕夫嘅交誼廳。同其他學院唔同嘅係，赫夫帕夫嘅交誼廳係唯一帶有驅逐裝置嚟防止非法闖入者嘅學院交誼廳，如果入去嘅人無按照啱嘅旋律嚟敲，又或係敲嘅節奏或次數唔啱，咁另外一個桶嘅桶蓋就會爆裂，向闖入者嘅身上潑滿醋，因為咁果個學院嘅宿舍同交誼廳從來無外人能夠入到去。
當通過佢嘅入口通道之後，入去嘅者就會發現赫夫帕夫嘅交誼廳裡面係一個相當舒適同溫馨嘅地方。果個交誼廳係一間樸實嘅圓形大房，果度總係陽光明媚，啲學生可以透過圓形嘅窗睇到窗外面嘅蒲公英同搖動嘅青草。果度嘅天花板好低，裡面掛滿咗黃色嘅帷幔，房間嘅裝飾強調樸實嘅感覺，帶有黃黑圖案同磨光銅邊嘅長毛絨梳化同好舒服嘅凳，迎接住果個學院嘅學生去呢度休息，或者傾吓果啲由院長—芽菜教授帶嚟嘅得意標本。周圍可以見到懸掛住或擺放住嘅植物，佢哋有時仲會唱歌跳舞。赫夫帕夫嘅學生透過一扇好似桶蓋嘅完美圓形拱門嚟入去自己嘅睡房，而入到通去宿舍嘅隧道好窄。

相關物品
赫夫帕夫嘅傳承物品係赫夫帕夫嘅金盃，金盃上面有兩個把手同獾形態嘅紋章。果個金盃後來傳到去海加‧赫夫帕夫嘅遠親後裔—花奇葩‧史密，後來果個金盃俾佛地魔用嚟做咗分靈體。

代表人物
喺原著小說入面，海加‧赫夫帕夫已知嘅後裔係史密家族，好似係花奇葩‧史密，不過赫夫帕夫學院嘅學生—災來耶‧史密，係咪都係果個史密家族嘅成員就不得而知。
海加‧赫夫帕夫
帕莫娜‧芽菜
紐特‧斯卡曼德
西追‧迪哥里
小仙女‧東施
赫密士

赫密士係希臘神話入面中嘅神，管貿易、遊埠、運動，亦係奧林匹斯十二神其中一位，宙斯同邁亞個仔。
辛烷

辛烷（粵拼：san1 jyun2，Octane）係烷烴一種，每個分子有8個碳原子同18個氫原子，化學符號C8H18。
辛特侯遜

辛特侯遜（德文：Sandhausen）係德國巴登－烏騰堡一座城，人口1.5萬。
辛辛那提

辛辛那提（英文：Cincinnati），舊稱星星奈地、星星乃的、星星拿的等，係美國俄亥俄州第三大城，住咗30萬人。
辛知勳

辛知勳，係大韓民國嘅一個女藝人同埋歌手。
辛真高

辛真高（粵拼：san1 zan1 gou1，英文：Oleksandr Zinchenko，1996年12月15號—）係烏克蘭一個足球員，司職左閘，而家[咩時候？]效力緊英超球會阿仙奴。
辛載夏

辛載夏，係大韓民國嘅一個男藝人同埋演員。
辛迪亞高·班拿貝

辛迪亞高·班拿貝·德耶斯迪（西班牙文：Santiago Bernabéu de Yeste，1895年6月8號—1978年6月2號），西班牙足球員、教練。佢係皇家馬德里有史以嚟做得最耐嘅主席，長達35年。

生平
1920年攝
班拿貝響阿爾巴非提顏曼莎La Cueva出世，老豆係律師荷西·班拿貝·伊賓尼斯（José Bernabéu Ibáñez），有兩個都係做球員嘅兄弟安東尼奧同馬些路。後嚟全家搬到馬德里，班拿貝入讀阿方素十三世皇家學院（Real Colegio Alfonso XII），響個度第一次接觸足球。後嚟畢業於中央大學法律系（Universidad Central，即依家馬德里康普頓斯大學），但佢從來冇做過律師。
響14歲嗰陣，佢加入馬德里F.C.嘅青年軍拉法布里卡。雖然佢出身守門員，後嚟慢慢轉打中場同前鋒。響佢同屬馬德里F.C.嘅兄弟馬些路嘅建議下，班拿貝最終司識前鋒。兩年後，佢成為馬德里F.C.嘅正式球員，憑住強硬嘅球風成為馬德里F.C.嘅主力兼得分手，後嚟仲做埋隊長，試過帶領球隊攞到1917年嘅西班牙國王盃冠軍，但佢從未代表過西班牙國家隊比賽。
1920年至1921年期間，班拿貝短暫過檔到馬德里體育會，代表過馬體會上陣一次。不過由於西班牙足協規定球員唔可以同時代表兩支球隊比賽，所以佢冇耐又返到當時畀西班牙國王阿方素十三世授予皇家稱號、由馬德里F.C.改名叫皇家馬德里嘅球隊。雖然佢都仲做隊長，但由於好多後生球員表現非常好，佢嘅存在感逐漸降低。
1926年，班拿貝正式退役。佢14年內上陣51場，入46球，成為皇馬當時嘅最佳球員。退役後，佢依舊留響皇馬，加入皇馬董事會做Director，又曾經出任代表同助理經理。1936年至1941年期間出任皇馬嘅領隊。
1943年9月，佢成為皇馬嘅主席。當時皇馬依然處於唔好嘅局面，唔單止主要對手巴塞隆拿、馬體會、畢爾包都好強大，而且當時冇一個靚主場。
聖地牙哥·班拿貝球場：皇馬主場，原本叫新查馬丁球場，為咗紀念班拿貝，1955年改至依家呢個名
1944年6月，班拿貝請咗一筆貸款嚟買查馬丁球場周圍嘅地，又請嚟建築師，最終響1947年起好咗，叫新查馬丁球場。呢個球場成為皇馬嘅主場。後嚟為咗紀念班拿貝嘅貢獻，呢個球場響1955年改名叫「聖地牙哥·班拿貝球場」。
班拿貝以眼光好、善於用人、成日從國外簽下新人而出名。1946年，響佢嘅堅持下，皇馬搶響巴塞隆拿嘅球探之前簽下路易·莫洛尼。1952年，為咗慶祝皇馬創立50周年，佢邀請百萬富翁足球會打場友誼賽。皇馬最終以2-4輸波，不過班拿貝特別留意到百萬富翁嘅中場艾法度·迪史提芬奴。本身迪史提芬奴已經打算同巴塞隆拿簽約，但班拿貝唔想放棄，加上皇馬同政府關係密切，最終響1953年簽入迪史提芬奴。迪史提芬奴、法蘭西斯高·亨托、莫洛尼、米基爾·文奴斯、雷蒙高帕、普斯卡斯·費蘭奇、納薩等出名球員都係由佢簽下，而且都成為皇馬嘅主力。
法國人基百列·亞諾提出咗創立歐洲球會盃賽嘅諗法。班拿貝積極推廣呢個諗頭。最終呢個諗法成為現實，1955年歐聯成立。
響佢在任期間，皇馬先後攞到16個西甲、6個西班牙國王盃同6個歐聯冠軍，成為西班牙最頂尖嘅球隊之一。另外皇家馬德里籃球隊亦有唔錯嘅表現，直至1978年已經攞咗6次歐洲籃球聯賽冠軍。
晚年，佢住響華倫西亞阿利坎特省，雖然佢繼續出任皇馬主席，但由於身體開始唔得，佢叫董事會快啲搵接班人。1977年8月，佢因為肚痛而畀人送去醫院，證實係腸梗阻。手術好順利，不過醫生發現班拿貝有癌症。1978年5月，佢被證實有肝臟併發症，最終響6月2號上晝6點15分過身，終年82歲。佢畀人葬響顏曼莎。
佢畀人認為係皇馬史上最有魅力同最重要嘅主席，將皇馬成功推上全西班牙以至全歐洲最成功嘅足球隊嘅人。響佢死後，歐洲足協追封做榮譽主席。2002年獲得國際足協榮譽獎。
辛菲洛普

辛菲洛普（烏克蘭文：Сімферополь；俄文：Симферополь；克里米亞韃靼文：Aqmescit），本嚟係烏克蘭克里米亞自治共和國首府，2014年開始俾俄羅斯控制同吞并，屬克里米亞共和國首府。呢座城人口33萬。
華潘省

華潘省（粵音：waa4 pun1 saang2，老撾文：ແຂວງຫົວພັນ），係喺老撾嘅一個省，面積夾埋16,500平方公里，家陣約莫有289,393人喺呢度住緊。
華潤啤酒

華潤啤酒（控股）有限公司，又叫華潤啤酒（控股），同華潤啤酒（英文：China Resources Beer (Holdings) Company Limited，港交所：0291），係喺1936年，由嗰時瀋陽市政府開咗國有企業，舊時叫「沈陽啤酒廠」。
1993年，由舊時香港掛牌嘅華潤創業有限公司（除牌之前0291.HK）喺瀋陽改組叫「沈陽華潤雪花啤酒有限公司」。
2015年10月16號，舊時「華潤創業有限公司」改名叫「華潤啤酒（控股）有限公司」，並喺10月23號重新掛牌。而有關收購方式已完成。
主要業務喺中國大陸生產同銷售各類啤酒產品，主要產品包括雪花啤酒、金威啤酒、藍劍啤酒等，主席係陳朗。
華洲街道

華洲街道係中華人民共和國廣州市海珠區下轄嘅一個街道，喺海珠區東南邊，喺2002年3月28號成立。轄區總面積12.2平方公里，居住人口4.8萬人，其中常住人口1.5萬人。

參考資料
〈華洲街簡介〉。華洲街道辦事處網站。喺2009年3月4號搵到。
華潤大廈

華潤大廈（China Resources Building）係香港一座寫字樓，喺灣仔港灣道26號，近菲林明道同告士打道，1983年起好，由華潤集團發展。大廈低座舊時係香港展覽中心，而家重建成香港瑞吉酒店。
華洛亞王朝

華洛亞王朝（法文：Maison de Valois），又譯瓦盧瓦王朝，係1328年到1589年統治法蘭西王國嘅王朝，屬卡佩王朝嘅分支。
華流

華流（粵拼：waa4 lau4；ホアリュウ、ファーリュー）係日本人對大中華區娛樂圈文化嘅一個稱呼，呢個名詞響千禧年代先有，佢個代表作品即係嚟自日本漫畫所改編嘅臺灣電視劇《流星花園》（花より男子）。
響日文入面，「華」通常講緊嘅係中華民國，特別係臺灣文化輸入日本嘅情況。

概要
響日本大阪萬聖夜嘅見到嘅殭屍裝扮（2015年拍攝）
喺互聯網仲未發達嗰時，當時去到日本發展嘅亞洲藝人完全唔多。1970年代初期，出自臺灣嘅歌手歐陽菲菲、翁倩玉、鄧麗君，就已經憑住自己嘅知名度開始喺當地打響名堂。到咗1980年代嘅港產片高峰時期，以大清太監裝扮嘅殭屍題材電影一路受到兩岸三地嘅影迷支持；除此之外，由成龍自導自演嘅動作片亦都幾出名，譬如日本配音員石丸博也就係擔任佢嘅幕後配音。
1989年12月，王菲以王靖雯嘅名義喺香港樂壇出道，之後佢個人所推出嘅專輯響日本都有代理版本。1995年7月，佢所推出嘅《菲靡靡之音》就係一張同鄧麗君致敬嘅翻唱專輯，然之後繼續響日本推出兩首單曲《Eyes On Me》（1999年）同《Separate Ways》（2001年）。
2000年代開始，臺灣歌手周杰倫以創作歌手出道之後便受到各地媒體關注，成功帶動中國風潮流。2001年4月，由F4所演出嘅臺灣電視劇《流星花園》響全球各地廣受歡迎之後。臺灣歌手羅志祥響2012年2月，推出個人日文單曲《DANTE》。
華潤萬家

華潤萬家（英文：China Resources Vanguard）係華潤創業嘅連鎖超級市場，1984年創辦，喺香港已經有差唔多一百間分舖，另外喺中國大陸亦都已經有千幾間分舖。

爭議
2005年8月，何文田同將軍澳富寧花園嘅華潤萬家生活超市賣嘅鰻魚同相關製品，被驗出孔雀石綠。
2011年2月，一個顧客喺西安華潤萬家文藝路店嘅熟食區盛放各類肉制品嘅玻璃櫃入面，發現一隻老鼠，個頭埋在食品堆入面不停咬。呢事被在場幾個顧客目擊，紛紛攞起手機影相。但嗰個顧客影相之後即刻被賣場保安帶走控制行動，顧客報警之後先被人放返出嚟。記者訪問華潤萬家文藝路店總經理段昌林，段昌林表示，超市會銷毀櫃台入面嘅所有食品，並連夜消毒同檢查成間超市。至於顧客反映受到保安「粗魯對待」，段昌林話，超市規定禁止影相，可能雙方因此發生誤會，他對此表示歉意。
2013年3月13號，《廣州日報》揭發喺太古匯嘅高端貴價超市Ole'食物衛生問題嚴重，其中包括：超市職員喺地吓墊板切榴槤、喺沖水池台切哈密瓜、稱重造假、爛水果用水果刀剔除變質部分之淨低嘅再切成碎塊同其他剔除霉塊嘅水果放埋一齊做成水果拼盤，當果壞果碎塊較少或者無得搭配嘅水果就切成更細嘅碎塊混雜喺試食盤畀顧客試食、將蔬菜嘅壞葉摘除同切掉爛根後重新換袋包裝同打價並標上當日日期當「新鮮」出售、將未賣出嘅淮山切除變質部分再同其他切過嘅淮山重新包裝而且職員沒有帶手套、將前一日未賣完幾十盒冰糖蜜桔全部攞去後台操作間挑出腐爛嘅部份再貼上新標籤包裝出售。Ole'超市隨後喺微博上致歉，但聲稱係「個別事件」。而寫呢篇文記者喺報導出街嘅第二日接到匿名嘅恐嚇電話。
郁達夫

郁達夫（粵拼：juk1 daat6 fu1，1896年12月7號—1945年9月17號），名文，字達夫，中國浙江富陽人，係中國近代小說家、散文家同詩人。
佢嘅出名作品有短篇小說《沉淪》。
郁可唯

郁可唯（粵拼：juk1 ho2 wai4；英文：Yisa Yu；1983年10月23號—）原名郁英霞，係中國大陸女歌手，喺電子科技大學外國語學院英文系畢業。

經歷
2011年6月30號，郁可唯出咗第二張個人唱碟《微加幸福》。
2012年8月23號，郁可唯出咗第三張個人唱碟《失戀事小》。
2014年6月24號，郁可唯出咗第四張個人唱碟《溫水》。
2020年6月12號，郁可唯參加湖南衛視《乘風破浪的姐姐》，喺9月4號總決賽，以第六名嘅成績成團。

《歌手2018》
2018年3月，加盟湖南衛視《歌手2018》、為終極補位歌手，喺第四輪遭到淘汰，之後喺突圍賽演唱《影子》以第六名突圍失敗。
郁啦！Girls

《郁啦！Girls》（Girls' Talk: Girls In Sports）係香港電視娛樂製作嘅清談節目，Girls' Talk系列之一，2018年7月26號開始逢禮拜四深夜（禮拜五凌晨）00:15-00:30喺ViuTV播，播到2019年4月25號。
節目每次會派出兩位主持，學下點玩各種新奇有趣流行嘅運動，然後介紹啲運動資訊畀無份玩嘅其他主持。嗰兩個主持學識之後會互相比賽，其他人會按照佢兩個比賽前學習嘅影片，估下邊個會贏。基本上估錯咗嘅都要接受懲罰，如果全部估中，噉就會懲罰輸咗比賽嗰一個主持，但係有時會估錯嘅同埋輸咗比賽嘅都一齊罰，懲罰方法會同嗰次嘅運動有關，由贏咗嘅一方法定。

主持陣容
來自ViuTV Girls' Talk節目嘅班底，主持呢個環節嘅包括：馮寶欣、劉凱怡、羅伊婷、黃可盈、練美娟、樊沛珈、陳俞希、陳韻行、許家媛、蔡宛珊、李蔓瑩、蕭鎧兒、羅彩玲、車泳希、余逸思、胡希文、Asha Cuthbert，同埋男主持Artem Ansheles、李建邦。
郁氏

郁（粵拼：juk1）係漢人姓氏，喺《百家姓》裏頭排第181位。

名人
郁文初
呢篇郁氏係同姓氏有關嘅楔位文章，重未寫完嘅。麻煩你幫手充實佢。
郃陽

郃陽，簡化字寫做合陽，係中國陝西渭南一個縣，總面積1127平方公里，人口44萬。
郁文初

郁文初，號郁溪，係大清時湖廣蘄州嘅唐人。順治年間肇興知府。著有周易郁溪記十四卷。屈大均名著《廣東新語》天語日條提到佢。
郊區

郊區，又叫鄉郊、郊外，係指城市最出面嘅地區，建築物同各種發展都比較少，保持住比較多自然風光。因為好多時都係發展農業嘅地區，所以有時亦叫農郊。
喺郊區同市區之間嘅地區，就係市郊。
達拉斯禾夫堡國際機場

達拉斯禾夫堡國際機場（Dallas/Fort Worth International Airport；IATA代碼：DFW；ICAO代碼：KDFW；FAA代碼：DFW）係美國德薩斯州達拉斯同禾夫堡嘅國際機場。用面積計佢係美國第二大嘅機場，亦係美國第三繁忙嘅機場。
達拉斯縣

達拉斯縣（英文：Dallas County）係美國德薩斯州一個縣，係全國人口第九多嘅縣，人口有257萬，縣城係達拉斯。
達斯泰特

達斯泰特（德文：Darmstadt）係德國希燊一座城，人口16萬。
達施坦

達施坦係個喺奧地利嘅世界遺產，係東阿爾卑斯山嘅一部分。1997年被列入世界文化遺產。
達斡爾族

達斡爾族（斡讀挖，粵拼：daat6 waat3 ji5 zuk6；中國標準羅馬字：Daur，字母代碼：DU，數字代碼：31）係主要住喺內蒙古同黑龍江嘅蒙古系中國少數民族。「達斡爾」喺達斡爾話嘅意思係「開拓者」，而喺蒙古話嘅意思係「自言自語」，之後中文音譯記寫爲「達斡爾」。據2000年中國人口普查，達斡爾族共13萬2747人，同其他嘅少數民族如滿族、朝鮮族、蒙古族喺內蒙古、東北住。
好多達斡爾族人信奉薩滿教，亦有好多信喇嘛教，即係藏傳佛教。達斡爾族係薩滿教發達嘅民族，唔同地方甚至唔同屋企嘅達斡爾人嘅薩滿儀式都係特有。
而家一般認為達斡爾族係過去契丹人嘅後裔。清朝末代皇帝宣統帝溥儀嘅夫人，末代皇后孝恪愍皇后郭布羅氏·婉容就係達斡爾族人。
達日

達日係中國青海果洛一個縣，人口4.0萬。
達日丹

達日丹（粵拼：daat6 jat6 daan1；簡化字：达日丹；1973年4月12號—），係中國大陸演奏者。「達日丹」係佢個名，「包」係佢個姓。喺內蒙古藝術學院畢業。

經歷
佢包攬咗《我是歌手》同《歌手》嘅鍵盤手職位。佢做過韓紅演唱會嘅鍵盤手。佢幫過韓磊同毛阿敏專輯嘅製作同編曲。2012年8月28號，出《一聽音樂2 鋼琴與達日丹》唱碟。
邱逸

邱逸，香港親中派政治人，香港再出發大聯盟發起人之一。
邱鋒澤

邱鋒澤（Kenny Khoo，1988年10月31號—），原名邱殷龍，星加坡人，係臺灣嘅一個唱作歌手、演員同電視節目主持。2014年4月28號喺台灣正式出道，佢嘅Fans叫「鋒蜜 Feng Mi」。佢依家係《娛樂百分百》主持人、男子團體五堅情團長。
邱逵昌

邱逵昌，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
邱金榮

邱金榮係香港親中派政治人物兼飲食界人士。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
邱錦平

邱錦平，BBS，MH，香港建制陣營（鄉事親中派）政治人，荃灣區議會當然議員、荃灣鄉事委員會主席。

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
貓咪咖啡室

一間位於日本京都名為「貓咪會議」（日文：ねこ会議）嘅貓咪咖啡室。
貓咪咖啡館內通常有貓陪住客人，呢幅圖係台北松山區嘅一間貓咪咖啡室
將啲小食設計成同貓相關嘅形狀係貓咪咖啡館嘅特色
貓咪咖啡室係一間以貓做主題嘅咖啡室，佢除咗同普通咖啡室一樣有咖啡同其他飲品零食之外，重會有一啲貓陪住啲客人。除此之外，貓咪咖啡室入面嘅裝飾都往往會有好多同貓有關嘅藝術品，例如牆上面有貓嘅卡通形狀等。
除咗貓咪咖啡室，重有好多以其他動物做主題嘅咖啡室，例如雀等。

詞源
自從2015年8月開始，「Cat café」呢個詞語正式俾《牛津英語辭典》網絡版收錄。

歷史
1998年，世界上第一間貓咪咖啡室--「貓花園」正式喺台灣台北開張。 呢一個新穎嘅主題吸引咗唔少鍾意貓嘅客人，甚至吸引咗唔少嚟自日本同埋其他國外嘅顧客。後來，貓咪咖啡室嘅新興概念傳咗去日本。2004年，日本第一間貓咪咖啡室「貓的時間」（日文：猫の時間）就喺大阪開張。貓咪咖啡室嘅知名度越嚟越多人知道，而且受到好多顧客嘅歡迎。由於日本國土面積較細，人口較多，唔少日本人都居住喺公寓入面，空間非常有限，所以都唔方便養寵物。貓咪咖啡室呢個概念就成為咗唔少鍾意貓嘅年輕人、又可以緩解工作壓力同娛樂嘅地方。2005年，東京第一間貓咪咖啡室「貓之店」（日文：猫の店）開張，隨後日本嘅貓咪咖啡室產業迅速發展。2005年到2010年期間，日本全國就開咗79間貓咪咖啡室。
貓嶺

貓嶺，香港山仔之一，喺新界北部，坪輋五洲，英文Stag Hill。座山有五洲路同五洲南路圍住。山高四七米四，佈滿樹林。山周圍有鐵皮屋圍住。
英文Stag指鹿公。
貓女

貓女（英文：Catwoman），又叫貓女俠，係DC漫畫公司《蝙蝠俠》系列嘅一個虛擬人物，由比爾·芬格同埋鮑勃·凱恩創作，靈感源自凱恩嘅親戚露絲·斯蒂爾（Ruth Steel）  。
貓尾樹屬

貓尾樹屬（粵拼：maau1 mei5 syu6 suk6；學名：Dolichandrone）係紫葳科入面嘅一個屬，都係啲喬木植物。而呢種植物有9個品種，一般都喺東半球嘅熱帶地區入面見到佢。
貓尾木

貓尾木（粵拼：maau1 mei5 muk6；學名：Dolichandrone cauda-felina）係紫葳科貓尾樹屬嘅常綠中等喬木，喺中國華南、西南地區同埋泰國都可以搵到。
佢每年10～11月開花。

用途
植株可以做綠籬植物。梗可以做梁、柱、門、窗、傢俬等用材。
貓屎媽媽

《貓屎媽媽》（廣州地區粵語讀音：maau1 si2 maa4 maa1；香港地區粵語讀音：maau1 si2 maa1 maa1；英文：Coffee Cat Mama），係香港無綫電視製作嘅時裝電視劇，由米雪、黃宗澤、胡定欣同王浩信領銜主演，監製張乾文。呢套劇係用咖啡師做題材。
貓屬

貓屬（學名：Felis）係食肉目貓科嘅其中一個屬。
鄭在允

鄭在允（粵拼：zeng6 zoi6 wan5；韓文：정재윤；英文：Jae Chong；1972年1月8號—），係美籍韓裔臺灣音樂製作人、韓國三人組合Solid嘅成員。佢為好多國際藝人寫過歌同製作音樂，例如為李玟、金健模、申昇勳、黃立行同L.A. Boyz。
鄭在炯

鄭在炯，係大韓民國嘅一個男藝人同埋歌手。
鄭堯強

鄭堯強（Gordon Cheng，－2003年1月7號），香港演藝界管理人員，曾經喺英皇娛樂擔任高層。
2003年1月7號，佢因為癌病離世，享年49歲。
鄭埻夏

鄭埻夏，係大韓民國嘅一個男藝人同埋演員。
鄭基高

鄭基高，係大韓民國嘅一個男藝人同埋歌手。
鄭培英

鄭培英（粵拼：zeng6 pui4 jing1；1936年10月25號—2015年2月8號），原名鄭麗英（zeng6 lai6 jing1），係一位粵劇演員，廣東省廣州市增城區派潭鎮人，佢做過國家一級演員嘅同時，重做過廣東粵劇院嘅藝術指導。

生平
鄭培英喺1936年10月25號喺廣東省增城市（而家係廣州市增城區）派潭鎮出世。由於阿爸阿媽都係粵劇界人士，鄭培英自細就成日同佢細佬睇人演出，重去後臺度睇啲演員化妝，佢亦好鍾意跟住留聲機去學粵曲，之後就入埋粵劇嗰行。佢15歲就開始喺業餘劇團學藝。1957年重去咗廣州市嘅「光華」同「越秀」等劇團做過花旦。到咗1960年，佢入咗廣州市粵劇團，跟住第二年就入咗廣東粵劇院做主要演員。由於佢唱啲歌既清脆又響亮，加上又有感情，所以受到觀眾歡迎。到咗1965年，佢重參加咗中南匯演。佢曾經喺1981年唱過《斷橋會》同《熱情候你報佳音》呢兩首歌俾太平洋影音公司頒發咗雲雀獎，再喺1985年嘅《海角情天》呢部篇入面做「羅草蓮」嘅角色重攞埋廣東省現代戲匯演表演一等獎。
喺佢加入咗娛樂界卅幾年，佢影過《風月救風塵》、《血濺烏紗》、《牡丹亭》、《秀才外傳》、《春草闖堂》、《胡不歸》、《袁崇煥》、《秦香蓮》、《山鄉風雲》、《北郭奇兵》、《江姐》、《紅燈照》、《海角情天》、《亂世姻緣》、《高山紅葉》等呢啲戲。甚至重跟埋團到美國、加拿大、香港、澳門等國家同地區度搞過表演。重做過曾任院藝術指導、藝術委員會副主任、一團藝術指導、中國戲劇家協會會員、中國戲劇家協會廣東分會理事、民盟省委委員、東山區政協委員同政協常委等職位。

死
喺2015年2月8號，佢喺廣州文化公園中心台表演嗰陣，突發急性心肌梗塞，送院後喺22點40分證實不治，終年78歲。
鄭基石

鄭基石，係大韓民國嘅一個男藝人同埋歌手。
鈴木隆行

鈴木隆行（1976年6月5號—）係日本足球員，司職前鋒，日本足球代表隊前成員。

日本足球代表隊
鈴木隆行喺2001年到2005年間爲日本隊出場55次，入咗11球。佢代表日本參加過2002年FIFA世界盃。
鈴木隆雅

鈴木隆雅（1994年2月28號—）係日本足球員，司職後衞，效力愛媛FC。
鈴木郁也

鈴木郁也（1998年4月29號—）係日本足球員，司職前鋒，效力過FC東京。
鈴木重義

鈴木重義（1902年10月13號—1971年12月20號）係大日本帝國足球員，司職前鋒，曾經喺1927年爲日本足球代表隊出場2次，入咗1球，重參加過1927年遠東運動會。
鈴木陽成

鈴木陽成（2004年12月22號—）係日本足球員，司職中場，效力秋田藍閃電。
鈴木隼人

鈴木隼人（1982年5月13號—）係日本足球員，司職中場，效力過清水心跳，及甲府風林。
鈴木達央

鈴木達央（粵拼：ling4 muk6 daat6 joeng1，1983年11月11號—）係日本嘅一個男配音員。

配音作品一覽
呢個表唔完整，歡迎加料。
雨僑

雨僑（英文：Ava Liu，1985年8月5號—），原名廖羽翹，曾用藝名羽翹，係香港歌手兼電影演員，2008年出道，而家係中國3D數碼娛樂旗下藝人同星娛樂旗下歌手。

演出
呢個表唔完整，歡迎加料。
難道我還未夠難

《難道我還未夠難》係香港歌手葉巧琳嘅粵語單曲，呢首歌響2021年11月26號開始由Sony Music派台發行；林奕匡作曲，黃偉文作詞。呢首歌係佢出道以嚟嘅首隻903專業推介冠軍歌，佢喺中文歌曲龍虎榜同勁歌金榜最高成績為三甲。

叱咤903專業推介 走勢
合共上榜5週。

香港電台第二台 中文歌曲龍虎榜 走勢
合共上榜10週，係全年最多上榜週嘅歌曲之一。

新城知訊台 新城勁爆本地榜 走勢
合共上榜7週。

TVB 勁歌金榜 走勢
合共上榜6週。

ViuTV Chill Club 推介榜 走勢
合共上榜5周。
雨

雨（粵拼：Jyu5）係降水嘅一隻方式。其他有雪、雹、露。雨係雲度跌落來地嘅水。唔係所有雨都可落到地，因為乾空氣會將水變返做水汽，呢個現象響沙漠好常見。

分類
雨響水循環有好大作用。海水蒸發做濕氣，聚埋變成泡泡，跟住可以變成雨響天空落返地，變成河流入海，又或者畀太陽帶返入空氣，唔停翻轉又翻轉。
雨可以有雙分法，一係雨量，一係成因。
雨量係咁分：
微雨(very light rain) — 雨量每個鐘細過1毫米
細雨(light rain) — 每個鐘1至2毫米
中雨(moderate rain) — 每個鐘2至5毫米
大雨(heavy rain) — 每個鐘5至10毫米
豪雨(very heavy rain) — 每個鐘10至20毫米
傾盤大雨(extreme rain) — 每個鐘多過20毫米
而靠成因就分四種：
地型雨(Orthographic Rain)
對流雨(Convective Rain)
鋒面雨(Frontal Rain)，同
打風雨(Cyclonic Rain)
雨女

雨女（あめおんな）係種日本傳説中嘅妖怪，識得呼喚雨水。
另外，喺日文之中，有個打趣講法——將被認為會帶來雨水嘅女人，叫做「雨女」——例如某某唔出街時出面通常好天，一出親街就好易撞啱個天無端端落雨。
難近母

難近母（naan4 gan6 mou5，梵文：दुर्गा），係印度教嘅降魔女神。傳統上畀人認為係濕婆老婆雪山神女嘅兩個兇相化身之一。佢嘅主要功績係消滅咗杜格摩、巽婆同尼巽等兇殘嘅羅刹。
雨中樂飛揚

《雨中樂飛揚》（英文：Singin' in the Rain）係套美國嘅歌舞片，喺1952年上畫。呢套戲嘅主角係真基利同埋唐奴奧干拿。
雨夾雪

雨夾雪，喺加拿大叫濕雪，係降水嘅一種，係雨同雪（或者冰粒）嘅混合。
雪花落緊嗰陣，經過氣溫高過冰點嘅氣層，就會溶做水滴，但再經過氣溫低過冰點嘅氣層一段時間，部份水滴重新凝固做雪花或者冰粒，呢個現象就係雨夾雪。
雨前

雨前（young hyson），唐茶一種。用茶葉初芽加工而成，係高級茶葉。佢同係熙春茶。
「雨前」係解穀雨之前摘嘅茶葉，品質上乘，只係比唔上明前。
錫安主義聯盟

錫安主義聯盟，係以色列一個中間偏左政黨聯盟，由以色列工黨同運動組成，喺2014年創立，佢哋打算合組名單參加2015年以色列議會選舉，希望打低內塔尼亞胡政府。不過佢哋攞得24個國會議席，比起利庫德嘅30席為少，成為最大反對黨。2019年，工黨宣佈喺4月嘅選舉入面唔再同運動合組名單，錫安主義聯盟就解散咗。
錫布延島

錫布延島係菲律賓朗布隆省東面一個島，面積1,533平方公里，島上面最高嘅山係貴亭山，高達海拔2,058米。
錫布延海

錫布延海（Sibuyan Sea）係太平洋嘅海，喺菲律賓維薩亞斯群島同呂宋島之間。
錫德堡狒狒草

錫德堡狒狒草（學名：Babiana cedarbergensis）係蝴蝶花科狒狒草屬嘅草本植物，喺1959年首次畀人描述。
錫斯坦－俾路支斯坦省

錫斯坦－俾路支斯坦省（波斯文：استان سیستان و بلوچستان‎）係伊朗一省，首府扎黑丹。
錫安卡恩

錫安卡恩係墨西哥一個生物圈保護區，1986年成立，面積有2,797平方公里。
錫山區

錫山區係中國江蘇無錫一個市轄區，總面積454平方公里，人口40萬。
錫林浩特機場

錫林浩特機場（sek3 lam4 hou6 dak6 gei1 coeng4）係喺中國錫林浩特嘅一個機場，喺1958年嗰陣起好。
閏二月初五

閏二月初五係黃曆閏年時閏二月第五日。因為閏二月唔係年年有，平時紀念都會響二月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月初六

閏二月初六係黃曆閏年時閏二月第六日。因為閏二月唔係年年有，平時紀念都會響二月初六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月初十

閏二月初十係黃曆閏年時閏二月第十日。因為閏二月唔係年年有，平時紀念都會響二月初十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月初四

閏二月初四係黃曆閏年時閏二月第四日。因為閏二月唔係年年有，平時紀念都會響二月初四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十三

閏二月十三係黃曆閏年時閏二月第十三日。因為閏二月唔係年年有，平時紀念都會響二月十三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十九

閏二月十九係黃曆閏年時閏二月第十九日。因為閏二月唔係年年有，平時紀念都會響二月十九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十二

閏二月十二係黃曆閏年時閏二月第十二日。因為閏二月唔係年年有，平時紀念都會響二月十二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十七

閏二月十七係黃曆閏年時閏二月第十七日。因為閏二月唔係年年有，平時紀念都會響二月十七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月初八

閏二月初八係黃曆閏年時閏二月第八日。因為閏二月唔係年年有，平時紀念都會響二月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十一

閏二月十一係黃曆閏年時閏二月第十一日。因為閏二月唔係年年有，平時紀念都會響二月十一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
鍬甲蟲

鍬甲蟲（英文：stag beetle；學名：Lucanidae）係甲蟲嘅一屬，地球上大約有 1,200 個唔同嘅鍬甲蟲物種。同其他甲蟲一樣，鍬甲蟲身體由硬淨嘅外骨骼包住，身體分做頭、胸、同埋腹三橛，識飛，啲翼就收埋咗喺翼鞘入面；多數物種嘅鍬甲蟲身長大約係 5 cm 左右咁長，但有啲物種可以大到超過 12 cm 。
喺外形上，鍬甲蟲最易認嘅特徵係多數物種嘅鍬甲蟲啲公嘅頭前方有一對好大、打橫嘅弶：啲公會用佢哋嘅弶互相角力，爭奪啲乸嘅芳心，打贏咗嘅就有得同啲乸交配；佢哋嘅弶亦都係佢哋個英文名嘅來源－鍬甲蟲嘅弶俾人覺得好似啲鹿公噉，所以佢哋喺英文入面個名就係 stag beetle（字面上係鹿公甲蟲嘅噉解）。
鍬甲蟲有一定人氣：佢哋相對乾淨、易打理、又對人類冇害，所以以昆蟲嚟講好易養，有唔少人會養嚟做寵物，尤其係喺日本最常見有人養鍬甲蟲做寵物；而且因為啲鍬甲蟲公會為咗爭乸打交，所以有唔少人會養佢哋嚟玩昆蟲相撲。

身體結構
鍬甲蟲係一種大型嘅甲蟲，多數物種都係大約係 5 cm 左右咁長。同一般甲蟲一樣，佢哋嘅身體受到硬淨嘅甲保護，背脊有兩對翼，一對厚嘅翼加一對好似薄膜噉嘅翼，令到鍬甲蟲曉飛。鍬甲蟲公通常大隻過乸少少，公嘅頭前方會有一對好大、打橫嘅弶，乸冇弶，而且下顎細小啲，但下顎嘅力勁過啲公。
鍬甲蟲最大嘅特徵係啲公嘅弶：喺交配季節嗰陣，啲鍬甲蟲公會用佢哋嘅弶嚟玩打交，嘗試用力量制服對手（但好少可會嘗試攞對手命），打交贏咗嘅公就會得到同啲乸交配嘅權利。除咗噉，鍬甲蟲有陣時都會為咗爭嘢食而打交，或者用佢哋嘅弶嚟對獵食者嘅侵襲作出反擊。

生命歷程
鍬甲蟲係一種完全變態嘅昆蟲：
由蛋度生咗出嚟之後係一條幼蟲，鍬甲蟲幼蟲多數以腐爛嘅木頭做糧食，一路食一路生到愈嚟愈大條，會經過三個階段；
生到咁上下就會用身體周圍嘅木碎同泥土結蛹，當中喺最後幼蟲階段，某啲物種嘅幼蟲可以好似人類手指咁大隻；
蛹過咗一段時間就會變成成蟲，鍬甲蟲嘅成蟲主要喺 4 月到 7 月（夏天）期間最活躍，多數食樹汁同腐爛嘅生果維生，而啲大咗肚等生蛋嘅乸有可能會食肉（包括昆蟲嘅屍體或者朽木入面其他昆蟲嘅幼蟲）；喺交配季節，成年嘅鍬甲蟲公會用弶打交，嚟爭取同乸交配嘅權利，交配咗之後，啲鍬甲蟲乸就會搵安全隱蔽嘅地方生蛋。
繁殖過後，通常公同乸都會喺秋天或者冬天死亡。
上述嘅過程會係噉重複，通常係每年重複一次。
同一個物種嘅鍬甲蟲公喺弶嘅大細同形狀上可以有差異，所以有啲公會好打啲，比較有機會同啲乸交配。
鍩

鍩（粵拼：Nok6，英文Nobelium）係元素一種，符號No，原子序號102，原子重量259.1009。佢電負度有1.3。
維基同享有多媒體嘅嘢：
Nobelium（類）
鍵盤

鍵盤係由多個掣（鍵）組成嘅架生，用嚟輸入資料。打字機、電腦、電飯煲、微波爐、大廈鐵閘、手機同鍵盤樂器都有鍵盤。
鍛鐵爐

鍛鐵爐（英文：Bloomery）係一種用嚟將鐵氧化物冶煉成鐵嘅熔爐。鍛鐵爐會煉出一擗多窿嘅鐵同埋爐渣。
鍛鐵爐係最早出現可以煉鐵嘅熔爐，後來俾可以煉出生鐵嘅鼓風爐取代。
鍵盤戰線

鍵盤戰線（Keyboard Frontline）係香港民間一個自發性政治團體。鍵盤戰線喺2011年為反對2011年版權（修訂）條例草案而成立。成員多數係高登仔，出名成員有鄺頌晴同陸冠宇。鄺頌晴係發言人。
鍍膜

鍍膜（英文：coating）泛指喺一件物體嘅表面加一浸特製嘅物質用嚟達到某啲目的。
喺最理想嘅情況下，一浸鍍膜會係唔會點產生化學反應、而且對溫度同濕度變化唔會有乜大反應嘅隋性物質－唔會同環境入面嘅化合物起化學反應、唔會因為氣溫變化而變形、唔會因為溶入水裏面而俾雨沖走... 等等。例如啲人好興喺用青銅整嘅雕像表面噴一浸蠟，蠟唔溶喺水，而且喺常溫之下會一路呈固體狀態，最啱攞嚟將個青銅像同空氣隔絕。
鍘美案

《鍘美案》，又叫做《秦香蓮》或者《明公斷》，係民間故事，亦係根據明代《包公案百家公案》同清代《三俠五義》改編既戲曲，版本包括京劇、秦腔、豫劇、潮劇等。其中傳統京劇既經典劇目版本，最初既版本係梆子戲（一種傳統戲曲，因為唱既時候會敲打梆子，所以叫做梆子戲）。套戲係講北宋年間，做官清廉公正聞，執法鐵面無私，深受世人景仰，俾人叫做「包青天」嘅包拯，不畏權勢，將駙馬陳世美用龍頭鍘處死既古仔。

故事情節
北宋時期，家境清貧既湖廣均州（依家既湖北）書生陳世美，為咗求取功名而日夜苦讀，佢老婆秦香蓮為咗佢既前程，自己擔起頭家，賺錢俾陳世美赴京趕考。後嚟陳世美中咗狀元，仲俾皇帝睇中，想嫁個女俾佢，利慾薰心蒙蔽咗道德良知既陳世美瞞住自己已經有老婆既事實，答應咗呢頭親事，做咗駙馬爺。秦香蓮見陳世美一去三年，杳無音訊。嗰年湖廣（依家既湖南同湖北）大旱，陳世美既父母唔想拖累兒媳同啲孫，吊頸死咗。唔知道點解老公好耐都無返屋企，於是秦香蓮就葬咗雙親，然後帶住一雙仔女千里迢迢上京搵老公。後嚟喺京城，秦香蓮驚聞老公一早已經中了狀元，仲做埋駙馬，於是闖入駙馬府去同老公相認。點知見到陳世美既時候，陳世美爲咗貪圖榮華富貴，竟然狠心唔認呢個糟糠之妻同埋一雙仔女，然後將佢哋趕走。
秦香蓮母子三人去開封府既途中，露宿係一間野廟嗰度，陳世美派武官韓琪跟蹤佢哋，好快就追到佢哋，韓琪正想將秦香蓮母子三人殺咗滅口既時候，秦香蓮向佢哭訴自己既不幸遭遇，聽咗實情既韓琪，十分同情秦香蓮，決定俾秦香蓮同埋佢對仔女離開。但係韓琪自己又無辦法交差，只好自刎而死。秦香蓮見到又驚又嬲，悲憤極至既秦香蓮，收起沾滿鮮血既鋼刀，想去告官。秦香蓮聽講包拯做官清廉公正，於是到開封府搵包拯告狀。點知秦香蓮反而俾人誤以為係殺人兇手，判咗入獄。喺陳世美既授意同安排之下，秦香蓮俾官府發配邊疆。喺半路既時候，官差奉命殺死佢，好彩佢俾展昭救咗。展昭去咗陳世美既鄉下，搵到證人祺家夫婦，不過半路既時候祺大娘俾殺手用刀殺死咗，包拯找得到人證物證之後，想將駙馬定罪。
包拯傳召駙馬陳世美同秦香蓮對質，陳世美自以為有太后撐腰，於是強詞狡辯，包拯想處死佢，不過太后、公主聽到駙馬出事既消息，趕咗嚟阻止，包拯叫秦香蓮同太后相見，太后喝令太監強行搶走秦氏既仔女，包拯立刻叫手下王朝等人將佢哋搶返嚟。包拯受到皇室壓力，深感棘手，想息事寧人，於是攞咗白銀三百兩，交俾秦香蓮，佢返屋企，又勸佢啲仔女，大咗之後唔好做官。秦香蓮聽咗之後，落淚下堂，埋怨包拯同其他官無唔同，都係官官相護，有負「包青天」呢個美名。包拯聽到佢咁講，立即驚醒覺悟，於是除咗自己頭上既烏紗帽，以表捍衛司法，唔怕強權既決心，唔顧太后同公主既阻攔，請出尚方寶劍，以龍頭鍘（潮劇版本係虎頭鍘）處斬咗陳世美。

精彩選段
京劇版本：【包龍圖打坐在開封府選段】快板
駙馬爺，
近前看端詳，
上寫著秦香蓮三十二歲，
狀告當朝駙馬郎，
欺君王，瞞皇上。
悔婚男兒招東床，
殺妻滅子良心喪。
逼死韓琪在廟堂，
將狀紙押至了爺的大堂上。
潮劇版本：當包拯攞咗白銀三百兩想秦香蓮息事寧人既時候，秦香蓮唱：
……人道你鐵面無私一柱石，卻原來腰骨不硬軟如棉。
人道你為官清正担道義，卻原來官官相護有牽連。
既然堂上無明鏡，你慷慨贈銀也枉然。
我此生願屈死黃泉抱恨終天，……
潮劇版本：包拯俾秦香蓮鬧醒之後唱：
香蓮怒滿腔，包拯血欲燃。
說什麼官官相護，
這無日無天枉我平生稱剛正，
何乃今日志不堅，
我若徇情枉大法，
實愧對腳下黃土，
眼前赤子，頭上青天，……
頌恩旋律

頌恩旋律（英文：Grace Melodia）係一個加拿大嘅基督教華人音樂團體，1999年喺溫哥華成立，主要從事音樂創作同話劇，喺卡加里、香港、西雅圖、悉尼同多倫多都有當地嘅隊伍。
頌猜

頌猜（泰文：สมชาย วงศ์สวัสดิ์，1947年8月31號—），係泰國政治人，2008年做過泰國總理（做唔夠三個月）。佢亦係前泰國總理丘達新個妹夫，同埋丘英樂個姐夫。
頌聖歌

頌聖歌（เพลงสรรเสริญพระบารมี，Sansoen Phra Barami，讀音：三頌柏芭啦美，泰國人一般淨係叫佢：Kor Wor  ข.ว. 唔駛叫全名）係一首讚頌泰王同向佢致敬嘅歌，喺泰王國電影院開映之前都要演奏或演唱佢，同時銀幕上會出示當今泰王拉瑪九世親近啲黎民百姓嘅畫面。所有在場嘅人都要即刻起身肅立向王帝致敬。
呢首歌嘅作者係奴華帝芒王子（สมเด็จพระเจ้าบรมวงศ์เธอเจ้าฟ้า กรมพระยานริศรานุวัดติวงศ์），凡響王室慶典度演奏佢亦同樣係必不可少。
1932年響泰國實行君主立憲之前佢係唯一嘅國歌。
泰文原文
        
粵語注音

เอามโนและศิรกราน
        
拗馬落力是啦靳。

นบพระภูมิบาล บุญญะดิเรก
        
諾芭半覓笨，半也哋叻。

เอกบรมจักริน
        
(Ek)菠蘿馬側(k練)。

พระสยามินทร์
        
芭失也綿。

พระยศยิ่งยง
        
芭育莎應用。

เย็นศิระเพราะพระบริบาล
        
應是啦(布羅)芭播厘奔。

ผลพระคุณ ธ รักษา
        
捧芭坤他叻莎。

ปวงประชาเป็นศุขสานต์
        
烹芭差柄熟嘉新。

ธ ประสงค์ใด
        
他匹送第。

ดังหวังวรหฤทัย
        
凳宏華娜霞努泰。

ดุจจะถวายชัย ชโย!
        
得揸他圍猜——鯽若。

非官方中文譯詞
泰之天尊，萬民仰服，
至高無上，君德昭彰，
心之有王，國法昌明，
卻克裡朝，長運盛隆，
（泰國人嘅）洪福安泰，必可保全，
心祈合掌，眾祝我王，
無願弗屆，（齊呼）萬歲。
頌安邨

頌安邨係香港嘅一條公共屋邨，喺新界馬鞍山西沙路632號，一共有5座樓，1996年入伙。
頌恩歌集

《頌恩》歌集（全名《頌恩——信友歌集》）係天主教香港教區官方出版嘅聖歌集，分1976年出版嘅舊《頌恩》:IV同2005年出版嘅新《頌恩》，而今一般講《頌恩》唔講新舊會係指新《頌恩》；雖然一樣名，但係其實兩本完全唔同，因為入面啲歌嘅編號全部掉亂嗮。
舊《頌恩》收錄咗299首歌，包括彌撒曲，而歌詞就特登改到啱粵語嘅聲調:IV。
之後喺1982年出咗一本叫做《心頌》嘅歌集:IV，收錄咗293首歌，雖然唔同名，但係《心頌》入面嘅歌編號由300開始，所以其實係舊《頌恩》嘅第二冊。舊《頌恩》同《心頌》都係同時用五線譜同簡譜，收錄嘅大部分係中文聖歌，但係有少量英文聖歌。
新《頌恩》係將舊《頌恩》同《心頌》兩本溝埋，再從新編排，除咗再加一啲新歌之外，亦都將舊版嘅一啲歌剔走咗，所以有啲歌舊版有，新版反而冇。同舊《頌恩》唔同，新《頌恩》淨得五線譜，但係有簡譜嘅索引（即係唔知歌名，但係知第一句點唱都可以搵到首歌）。另外，新《頌恩》入面除咗有少量英文聖誕歌之外，並冇任何英文聖歌。
舊《頌恩》、《心頌》同新《頌恩》都特別另外有 ｢伴奏譜｣ 版，入面嘅樂譜有齊四部，專畀琴師彈琴同聖詠團合唱用。
頌富站

頌富站（粵拼：zung6 fu3 zaam6；英文：Chung Fu Stop）係香港輕鐵一站，係天水圍唯一一個架空嘅輕鐵車站，天富站同頌富站係距離最近嘅輕鐵站。
個站係為咗方便頌富商場同埋頌富街市而起，位處天華邨北面，天頌苑西北面，頌富商場嘅西面。兩個月台近車頭同車尾處各有一個出口，連接頌富廣場一、二期、天恩邨同埋天華邨等地方。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
輕鐵761P綫




站史
頌富站喺九廣輕鐵起天水圍北支線嗰陣同步興建，響2003年12月7號跟隨輕鐵天水圍北支線而啟用。呢段路線以南嘅輕鐵路軌係起喺天瑞路以西，但係以北嘅路軌係起喺天瑞路以東。最初九廣鐵路嘅定線係冇呢個站嘅，路軌須穿過天瑞路同埋天華路嘅十字路口。但後來加入本站，並起喺高架橋上面。原本嘅十字路口改為迴旋處，令路軌唔使穿過馬路而可貫穿南北，並且令馬路嘅交通暢順。

利用狀況
由於鄰近頌富廣場同埋頌富街市，而且位於四個屋苑嘅中間，人流逐步增加。
面值

面值（face value）係指銀仔、銀紙或者郵票嘅官方制定嘅價值，同印響上面嘅面額相同，但市場上嘅實際價值唔一定等同面值，譬如有咁上下歷史嘅舊銀紙，市價會高過面值。
面堅尼

面堅尼（粵拼：min3 gin1 nei4；英文：Facekini）係游水時或部分海灘活動用嘅一種頭笠，個樣好似頭笠噉，但佢係又薄又貼膚，多數扱住成個頭除眼耳嘴鼻之外嘅部位。

名
個名喺2012年8月27號出自網民嘅瘋狂炒作。嗰時俾法國路透社改成咗「facekini」一詞，源自英文單詞「face」同「bikini」組成嘅詞彙。

發展史
面堅尼喺1928年開始面世，但因為嗰時生產水平比較落後，加上佢嘅影響力冇咁大而一直冇人用。直到2004年，山東青島設計家張式範喺原嚟嘅氼水帽基礎上整出咗噉嘅面罩，成為第二代產品。佢嘅目的係帶咗佢之後，唔使喺海入面游水時俾白蚱猛咁做攻擊對象。嗰時比第一代產品多咗彩色元素同顏色變柔和，但嗰時嗌成游水頭罩。由於路透社喺2012年8月27號影咗好多青島啲女仔著游水頭罩重發埋上網而引發全球關注，令好多中國大陸網民話佢做面堅尼。2014年8月27號發佈咗第三代產品，喺原嚟第二代產品基礎上改進成更加貼膚同佩戴得好舒適。後嚟設計家考慮到前三代產品嘅外形會俾人話成「有外星人入侵」同嚇嚫細路，喺2015年6月1號發佈咗第四代產品，特色係將原嚟嘅單調外形加咗中華元素入去。個半月後又發佈咗第五代產品，特色係第三或第四代產品嘅基礎上加咗個衫，變成連衫式產品。
2016年8月31號，面堅尼正式發佈到第六代產品，特色同第五代產品差唔多，但個樣變成似全身游水裝同頭罩嘅混合版，同布堅尼有些少相似，但個樣睇落似幪面超人。

特色
而家嘅面堅尼都係用拉伸形式嘅泳裝紡織物整，而且出現咗五顏六色嘅版。佢既可以防白蚱，又可以防太陽啲紫外線。呢種產品喺近海灘啲泳裝舖同網上都有得賣。
靠開火偵察

靠開火偵察（英文：recon by fire）係一種軍事戰術。
想像家陣有位士兵 X，佢大致知敵方喺邊個位，但佢唔肯定敵方嘅確切位置，於是佢就攞武器向住敵方嘅大概位置開火，敵方可能會諗住自己畀人發現咗，因而郁動或者郁手還火－噉 X 就成功得知對方喺邊個位，達到「用開火嚟做偵察」噉嘅效果。
面具舞會

面具舞會（英文：Masquerade ball），有時又會叫化粧舞會，係源自 15 世紀嘅法國同意大利嘅一種舞會，到咗廿一世紀初喺西方社會都仲成日有人貪得意搞。面具舞會最大嘅特徵係出席嘅人會戴面具，有啲人仲會戴啲又大又誇張嘅帽同著住又長又鬆身嘅衫，用意在於想隱藏自己嘅身份。
陶源

陶源，香港親中派政治人物。

選舉經歷
喺2021年9月，佢成為香港特别行政區選舉委員會委員（新界分區委員會、地區撲滅罪行委員會及地區防火委員會委員代表）。
陶潛

陶潛（365年—427年），字淵明，又云淵明，字元亮，晉文人，亦曾做官，生於潯陽柴桑，即今日九江市。晉末，曾有志向做官，然而見盡政治混濁，離自己所想政治太遠，無用武之地，然而仔女眾多，為咗家計都出仕四次，四次都放棄，歸隠田園。至後一次八十日，潯陽郡督郵巡視，「我豈能為五斗米折腰向鄉里小兒」，即辭官不仕。及後劉裕以宋代晉，殺害異己，混濁如此，更加唔想出仕。陶潛自始至終無做過大官，只做到彭澤令。
宋書寫佢卒於宋元嘉四年十一月。生年不確，以宋書所寫卒年，以及年紀推敲，一般以晉興寧三年，即公元三六五。亦有太和四年，即公元三六九年，同埋興寧三年，即公元三五二年。
陶潛生於世族，大司馬陶侃之曾孫，武昌太守陶茂之孫，安成太守陶逸之子，到佢嗰世已沒落。
死後友人私謚靖節先生，故又叫陶靖節。佢有作品《五柳先生傳》以明己志，後人亦稱佢五柳先生。
出名作品包括《歸園田居》、《桃花源記》。陶潛篤守儒家，詩賦文中，多懷政治理想，但又悲嘆時不予我，與現實相差太大。
陶潛出名中意飲酒，而且更出名愛菊，有詩曰「採菊東籬下，悠然見南山」，後世以陶潛隱逸，亦以菊喻隱逸，後世為人所慕，多多提及。

家世
陶潛之祖，見於佢四言詩《命子》「悠悠我祖，爰自陶唐。邈為虞賓，歷世重光。」佢上追至陶唐氏帝堯。
三國時，吳國有揚武將軍陶丹，陶丹生陶侃（陶桓公）。陶侃做到東晉大司馬，長沙郡公。陶侃生陶翻同陶茂。陶翻承襲爵位。陶茂做到武昌郡太守。陶茂生陶逸。陶逸做到安成郡太守。陶逸娶孟氏，名士孟嘉之四女。
晉哀帝興寧三年，陶逸與孟氏生陶潛。
陶潛有姑丈羅遵士，娶陶茂女。
陶敬遠，係陶潛同祖弟，而敬遠亞媽，又係陶潛亞媽孟氏嘅姊妹。陶敬遠同陶潛曾一齊隱居。
陶氏出身於南人，靠打仗起家，世族中唔及北方大望族，陶侃死後，族中無能人，受到壓制，而族人亦較淡泊。然而陶氏又好過其他寒門，家族仍有啲人派。而母系有孟氏，都係世家。世襲爵位，唔輪到陶潛，所以陶潛先會幼年家貧。之不過，陶潛都有唔少地，有地方畀佢耕田過日。
陶潛娶妻兩次。三八四年娶元配，元配三九四年死。之後娶翟氏。兩妻生唔少仔女，有名嘅有陶儼、陶俟、陶份、陶佚、陶佟五個仔。佢責啲仔唔成才，寫過《責子詩》：「白髮被兩鬢，肌膚不復實。雖有五男兒，總不好紙筆。阿舒已二八，懶惰故無匹。阿宣行志學，而不愛文術。雍端年十三，不識六與七。通子垂九齡，但覓梨與栗。天運苟如此，且進杯中物。」

少年
《陶徵士誄》寫，「少而貧病，居無僕妾。井臼弗任，藜菽不給。」可見幼年多病又貧困。《陶淵明傳》「有高趣，博學善屬文，穎脫不羣，任真自得。」可知佢勤讀書，諸子百家群書，都有所涉獵。又「淵明有腳疾」，即佢一生行動亦唔方便。
陶潛仰慕曾祖陶侃，《命子》「桓桓長沙，伊勳伊德。天子疇我，專征南國。功遂辭歸，臨寵不忒。孰謂斯心，而近可得。」期可建功立業，同先祖一樣。
《飲酒》之十六，「少年罕人事，所好在六經。」《雜詩》之五:「憶我少壯時，無樂自欣豫。猛志逸四海，騫翮思遠翥。」少年已受儒家薰陶，志向外王建功立業。

出仕
陶潛雖有陶侃志向，但唔及佢曾祖。陶侃千方百計，由低爬起，而陶潛對吏事感到煩厭，唔受重用，寧願去耕田。而且，陶侃有時機，衣冠南渡，要擺平南方豪族，而陶潛時，朝延已無需南人。
晉太元十九年，即三九三年，陶潛二十九，任江州祭酒，頂唔順工作，無耐就辭官。之後州里招佢做過主簿，不過無上任就辭。之後隠居六七年，田園操勞動，亦至佢得疾。
三九六年，晉太元二十一年六月，晉安帝司馬德宗繼任皇帝。司馬德宗唔善朝政，乜都交畀人，造成日後臣下亂政，又有流民盧循、孫恩反叛。
隆安三年，三九九年，仕於江州刺史桓玄，當時政事混亂，或出於桓玄有期許。隆安五年冬，四〇一年，母孟氏卒，服喪而辭任。無耐，桓玄就同司馬氏起衝突。就留喺鄉下耕田。
四〇四年一月，即元興二年十二月壬辰日，桓玄登位為皇帝，國號楚，改元永始。而晉皇帝司馬德宗，就眨為平固王，無耐遷去潯陽，即陶潛住嗰個郡。
元興三年二月乙卯日，即四〇四年，劉裕等起兵反桓玄。五月，桓玄逃入蜀畀人殺死。六月，陶潛仕於鎮軍將軍劉裕，做參軍，即係幕僚。無耐，轉仕江州刺史、建威將軍劉敬宣府中，任建威參軍。可見仍有壯志，之不過，此時見劉裕等人所行，就不免幻滅，萌生退隱之意。四〇五年，義熙元年三月，晉安帝反正，劉敬宣自表解職，於是乎決意歸隱。之不過當時仔女細，耕田唔夠食，於是聽叔父陶逵勸，八月秋，任彭澤縣之縣令。十一月，因唔想對住朝延派來巡查小兒，為五斗米折腰，做咗八十日就辭。從此一身輕。
劉裕助司馬德宗復位，劉裕亦把持朝政。

歸隱
隱遁之後，寫咗《歸園田居》、《歸來兮辭》。《歸園田居》寫，「久在樊籠裡，復得反自然。」正正係佢心境。隱遁之後，詩賦甚多，寫作至多嘅時間。
曾與佛門慧遠結緣。慧遠喺廬山結蓮社，因為地近，同陶潛結成好友，曾叫佢入蓮社，不過陶潛唔信鬼神，拒入。當時陶潛，同師事慧遠嘅廬山劉程之，匡山隱居嘅周續，人稱潯陽三隱。按劉程之人稱劉遺民。
陶潛歸隱後，同官場嘅人仍有交往。太尉參軍殷晉安，始安太守顏延之，都係佢嘅好友。之不過越來越窮，原本寫田園多，後尾都寫身困多。
四〇八年，間屋遇火災，夜間要住船過夜。之後又受戰火波及。義熙七年，即四一一年，移居潯陽負郭嘅南村，同年同為隱居從弟陶敬遠死。義熙九年，即四一三年，朝廷招佢做著作郎，不過陶潛唔應。
四二〇年，晉元熙二年六月，恭帝司馬德文，迫住讓位畀劉裕。晉亡。劉裕做皇帝，國號宋，改元永初。陶潛變成宋國人。
四二七年，宋元嘉四年十一月，陶潛死，享年六十三。好友顔延之做代表，寫《陶徵士誄》。誄文，即追悼文。誄讀睞，來字去聲。

死後
歸田園
當時佢作品並唔多人關注，後世蕭統搜羅佢作品，先至結成《陶淵明集》。
大清重建墓，今江西省九江縣馬回嶺鎮。

寫作
梁昭明太子蕭統，搜求陶淵明遺世作品，編為《陶淵明集》七卷錄一卷，並為之作傳、序。

詩
五言詩有《歸園田居》、《和郭主簿》、《於西獲早稻》、《懷古田舍》、《桃花源》並序，序稱《桃花源記》、《飲酒》二十首並序、《止酒》、《責子》、《述酒》、《蠟日》、《雜詩》十二首、《詠貧士》、《詠荊軻》、《讀山海經》十三首、《輓歌詩》三首等。

賦
賦有《感士不遇賦》並序、《閑情賦》、《歸去來兮辭》並序。

文
《五柳先生傳》，寓寄展現個性情懷，灑脫自然，如文章所說:「無懷氏之民歟，葛天氏之民歟。」或許五柳先生似無懷氏、葛天氏。
另有《晉古征西大將軍長史孟府君傳》、《扇上畫贊》、《讀史述九章》、《與子儼等疏》、《祭程氏妹文》、《祭從弟敬員文》、《自祭文》。

偽託
陶潛出名，亦有唔少偽託其名。南朝志怪小説《捜神後記》十卷舊題為陶潛撰。魯迅認為「陶潛曠達未必拳拳於鬼神，蓋偽托也」。
北齊陽休之編陶潛集十卷中收入《五孝傳》、《四八目》。紀曉嵐《四庫總目提要》指《五孝傳》、《四八目》偽托。
陶爾馬坦魯阿克

陶爾馬坦魯阿克（Taur Matan Ruak，1956年10月10號—），係前東帝汶總統，2012年上任做到2017年；之後做東帝汶總理，2018年上任做到2023年。
陶瓷老街站

陶瓷老街站係新北捷運三鶯線嘅一個興建緊嘅車站。